Jores Okore

Tetchi Jores Charlemagne Ulrich Okore (lahir 11 Ogos 1992), dikenali sebagai Jores Okore, merupakan pemain bola sepak profesional yang bermain sebagai pertahanan untuk Aston Villa dalam Liga Perdana Inggeris dan pasukan kebangsaan Denmark.

Okore dianggap sebagai pemain pertahanan yang agresif, dan terkenal dengan kecepatan dan kekuatannya.

Kehidupan awal
Okore dilahirkan di Abidjan, Ivory Coast; dia berpindah ke Denmark dengan keluarganya ketika berumur 3 tahun, dimana dia bermain bola sejak berumur 8 tahun bersama B.93 di daerah Østerbro, Copenhagen. Dia berpindah ke FC Nordsjælland pada tahun 2007, dimana dia merupakan kapten pasukan belia.

Karier senior

FC Nordsjælland
Setelah sebelumnya membuat beberapa penampilan dalam perlawanan Piala Denmark , termasuk menjadi sebahagian daripada pasukan yang memenangi Piala FCN dalam musim 2010-11. Okore membuat kemunculan sulung liga ketika menentang AC Horsens pada 3 April 2011, sebagai pemain gantian kepada Michael Parkhurst. Dia terus membuat penampilan pasukan utama selepas kecederaan Parkhurst, untuk baki musim 2010–11, berjaya membuat sebelas penampilan liga dan satu bantuan gol. Jorés Okore menandatangani kontrak baru selama empat tahun bersama kelab yang berpangkalan di Farum pada bulan Jun 2011, dan dijadikan ahli rasmi skuad senior untuk musim Superliga 2011–12 oleh ketua jurulatih baru, Kasper Hjulmand.

Pada 18 September 2011, Okore menjaringkan gol senior pertamanya untuk FC Nordsjælland, ketika kemenangan 2–0 ke atas Brøndby. Ia merupakan satu-satunya gol yang di jaringkan pada musim itu. Pada bulan November 2011 dia menandatangani kontrak baru, melanjutkan kontrak semasanya dengan FCN sehingga bulan Disember 2016. Dia dijadikan naib-kapten FC Nordsjælland untuk muim 2012–2013.

Ketika tingkap perpindahan bulan Januari 2013, Okore menolak perpindahan ke Chelsea dan Metalist Kharkiv.

Aston Villa
Pada 13 Jun 2013, Okore menyertai Aston Villa secara perjanjian empat tahun dengan yuran dipercayai sekitar £4 juta. FC Nordsjælland mengesahkan melalui akaun Twitter dan Facebook rasmi kelab bahawa ia merupakan penjualan paling mahal mereka. Dia membuat kemunculan sulung Liga Perdana Inggeris pada 21 Ogos 2013 di Stamford Bridge menentang Chelsea, menggantikan Ciaran Clark yang cedera beberapa minit sebelum separuh masa. Okore beraksi dalam kesebelasan utama Liga Perdana buat kali pertama pada 24 Ogos ketika menentang Liverpool. Pada 16 September 2013, Aston Villa mengumumkan Okore akan terlepas musim 2013–14 season setelah mengalami kecederaan serius, yang memerlukan pembedahan, ketika perlawanan menentang Newcastle United pada 14 September.

Karier antarabangsa
Pada 6 September 2011, Okore membuat penampilan antarabangsa yang pertama untuk pasukan bawah-21 ketika berumur 19 tahun, dalam kelayakan Piala bawah-21 UEFA, menang 3–0 ke atas Ireland Utara.

Pada 6 November 2011 Jores Okore dipanggil ke pasukan bola sepak kebangsaan Denmark menggantikan Simon Kjær, untuk perlawanan persahabatan menentang Sweden pada 11 November 2011. Dia membuat penampilan antarabangsa pertamanya dalam perlawanan itu, masuk pada minit ke 62, menggantikan Andreas Bjelland. Pada 24 Mei 2012, Okore telah dipilih ke dalam skuad Denmark untuk Euro 2012.

Statistik karier

Kelab

KelabMusimLigaPialaBenuaLain-lainJumlahDivisyenKmnclnGolKmnclnGolKmnclnGolKmnclnGolKmnclnGolFC Nordsjælland2009–10Danish Superliga00100000102010–11Danish Superliga1103000001402011–12Danish Superliga2513020003012012–13Danish Superliga294005000344Jumlah655707000795Aston Villa2013–14Liga Perdana Inggeris3010000040Jumlah3000000040Jumlah karier685807000835

Kejayaan

Kelab
 Danish Superliga:
 Pemenang: 2011–12
 Piala Denmark:
 Pemenang: 2010–11

Rujukan

Pautan luar
 Profil di DBU.dk 

Kategori:Kelahiran 1992
Kategori:Orang hidup
Kategori:Orang dari Abidjan
Kategori:Pemain bola sepak Denmark
Kategori:Pemain Boldklubben af 1893
Kategori:Pemain FC Nordsjælland
Kategori:Pemain Danish Superliga 
Kategori:Pemain Aston Villa F.C.
Kategori:Pemain UEFA Euro 2012
Kategori:Pemain bola sepak ekspatriat di England
Kategori:Pemain Liga Perdana Inggeris